b'\n_START_ARTICLE_\nGianluca Pessotto\n_START_SECTION_\nInternational karriere\n_START_PARAGRAPH_\nPessotto spillede i alt 22 kampe for Italien mellem 1996 og 2002 under tr\xc3\xa6nerne Arrigo Sacchi (1996), Cesare Maldini (1996\xe2\x80\x9398), Dino Zoff (1998\xe2\x80\x932000) og Giovanni Trapattoni (2000\xe2\x80\x932002). Han spillede for Italien ved VM i fodbold 1998, hvor Italien blev sl\xc3\xa5et ud af v\xc3\xa6rterne fra Frankrig p\xc3\xa5 straffe samt EM i fodbold 2000. Ved dette mesterskab scorede han i straffesparkskokurrencen i semifinalen, der endte med en sejr over medv\xc3\xa6rterne fra Holland, hvilket sendte Italien i finalen mod Frankrig. Italien tabte dog finalen.'